Държавен вестник, бр. 60, 2010 г., стр. 11

БРОЙ  60	
Д Ъ Р Ж А В Е Н  В Е С Т Н И К 	
СТР.  11  
2.5.3. Познания и практически умения за 
контрол на ракова болка, ракова анемия, раково 
безсилие, диспнея, анорексия, гадене/повръщане, 
запек, малигнена чревна непроходимост, наруше­
ния в съня и др.
2.5.4. Познания на стандартни подходи при 
метастатична костна болест – избор на бифосфо­
нати, дозиране, мониториране и продължителност 
на лечение.
2.5.5. Познания и практически умения за по­
ведение при инфекции, свързани с онкологична 
болест – оценка на риска, клинична профилактика, 
начално емпирично антибиотично лечение, дози­
ране, мониториране и продължителност.
2.5.6. Познания и практически умения за по­
ведение при венозен тромбоемболизъм, свързан с 
онкологична болест – дълбока венозна тромбоза, 
белодробен тромбоемболизъм и др.
2.5.7. Познания и практически умения за оценка 
на онкологичния психосоциален дистрес: стан­
дартни медикаментозни подходи при нарушения 
в настроението и/или адаптацията, тревожност, 
нарушения, свързани с действителността, личностни 
нарушения, делириум, деменция и др.
2.6. Последващо наблюдение (проследяване) 
на онкологично болен.
2.6.1. Познания на стандартни алгоритми за 
проследяване на пациенти след приключване на 
системна противотуморна терапия: срок и интер­
вали за контролни визити.
2.6.2. Практически умения за провеждане и 
интерпретация на контролните физикални, образни 
и лабораторни изследвания, серумните туморни 
маркери и оценка на динамиката на общото 
състояние. 
2.7. Трансфузионна терапия.
2.7.1. Познаване и прилагане на нормативната 
уредба и методичните указания за употреба на 
кръв, кръвни съставки и лекарства от плазма.
2.7.2. Определяне на индикации за планови и 
спешни трансфузии, определяне на необходимия 
обем, честота, условия и оценка на ползите и 
контрол на трансфузиите; адекватно информиране 
на пациента.
2.7.3. Изследване на ориентировъчна кръвна 
група, познания за определяне на Rh(D) антиген, 
антигени от системите Rhesus и Kell, изследване 
на антиеритроцитни антитела и проба за in vitro 
съвместимост.
2.7.4. Идентифициране, изследване, докумен­
тиране и съобщаване на инциденти и странични 
реакции при трансфузии; практически умения за 
адекватно клинично поведение при настъпили 
нежелани явления при трансфузия на кръв или 
кръвни съставки.
2.8. Допълнителни компоненти на медицин­
ската онкология.
2.8.1. Осъществяване на диагностично-лечеб­
ните дейности при онкологично болните в мул­
тидисциплинарен екип.
2.8.2. Научно-преподавателска дейност в об­
ластта на медицинската онкология в онкологични 
структури към лечебни заведения, акредитирани за 
учебно-преподавателска дейност, и/или признати 
бази за специализация съгласно нормативните 
изисквания, както и за обучение на докторанти 
за придобиване на образователна и научна степен 
„доктор“ по реда на Закона за висшето образование.
2.8.2.1. Поддържане и развиване на материална 
база, преподавателски и научен състав съгласно 
нормативните изисквания. 
2.8.2.2. Осъществяване на обучение на студен­
ти по професионални направления „Медицина“, 
„Дентална медицина“, „Фармация“ и „Здравни 
грижи“ съгласно учебния план, учебната програма 
и учебния график на съответното висше учебно 
заведение.
2.8.2.3. Осъществяване на следдипломно обуче­
ние на висши медицински кадри по специалностите 
„Вътрешни болести“, „Медицинска онкология“, 
„Обща медицина“ и докторанти по научната спе­
циалност „Медицинска онкология“.
2.8.2.4. Провеждане на научни изследвания в 
основните направления на медицинската онко­
логия. Изучаване и внедряване на съвременните 
постижения на медицинската онкология от све­
товната медицинска наука.
2.8.2.5. Познаване на заболяемостта от онколо­
гични заболявания на населението от съответния 
регион и страната. 
2.8.2.6. Осъществяване на сътрудничество в 
научно направление, технологии и подготовка на 
кадри в български и чуждестранни висши учебни 
заведения в областта на медицинската онкология. 
2.8.2.7. Организиране, провеждане и участие в 
научни сесии, конференции, конгреси, симпозиуми 
и стимулиране на научното творчество на своите 
специалисти. 
2.8.3. Информиране и обсъждане на естеството 
на болестта, целите, етапите и очакваните неже­
лани лекарствени реакции на лечението, както и 
евентуалните промени в хода на болестта с онко­
логично болните и техните семейства.
2.8.4. Участие в планирани национални и 
международни клинични изпитвания в областта 
на медицинската онкология при познаване и 
спазване на нормативните изисквания. Инфор­
миране на включваните в проучванията пациенти 
с онкологични болести за целите на проучване­
то на достъпен език, съобразено с различията 
в социалния и културния статус, и получаване 
на информирано съгласие за тяхното участие. 
Провеждане на лечение и проследяване съгласно 
одобрените протоколи на клиничните проучвания. 
Разпознаване, съобщаване и адекватно клинично 
поведение при очаквани и неочаквани нежелани 
реакции в хода на клиничните проучвания. Анализ 
и обсъждане на резултати.
2.8.5. Прилагане и интерпретация на тестове 
за оценка на качеството на живот при болни с 
онкологични болести.
2.8.6. Установяване, документиране и инфор­
миране на съответните институции за всички 
сериозни и неочаквани странични ефекти от про­
вежданото лечение при болни със злокачествени 
солидни тумори.